**НЧ“Светлина-1945г.“с.Полковник Дяково общ.Крушари обл.Добрич**

 **И Н Ф О Р М А Ц И Я**

 За работата на НЧ“Светлина-1945г.“ за 2018г.

 НЧ“Светлина-1945г.“ е юридическо лице и вписано в регистъра за организациите с нестопанска цел на Добричкия Окръжен съд .Извършена е пререгистрация на читалището в определения срок-през 2016год. Включено е в публичния регистър на народните читалища. Читалищната библиотека отговаря на изискванията по чл.8 на Закона за обществените библиотеки. Представен е план за дейността на читалището за 2019г. съгласно чл.26а от ЗНЧ.

 Регистрирани са 50 читалищни членове. Посетителите на представени услуги са 8 от които 5 са деца. През 2018г. е проведено едно общо събрание(отчетно) и пет заседания на читалищното настоятелство. Бюджета на читалището за предходната година включва:13 400лв. държавна субсидия,7 200лв.-рента от земя за 2 години, 90лв. членски внос. Сградният фонд е обществено достъпен, осигурен е физически достъп за хора с увреждания. Читалището разполага с лаптоп, мултифункционално устройство, видео камера и музикална система. Има и интернет.

 Към читалището е създадена женска група за добруджански народни песни. Групата е с многобройни изяви през 2018г. Тя се представи на националния конкурса за северняшка народна песен в гр.Севлиево, откъдето получи грамота за участие. Групата участва в националния събор на Устремски манастир край гр.Тополовград .Там самодейците са класирани на І място за най-добре изпълнена народна песен в категория над 18 години. В навечерието на конкурса ,групата бе поканена на концерта на местното читалище по повод празника на града.

 Читалището се представи на Общинския Празник на гърнетата-както с приготвяне на ястия, така и във фолклорната програма. От кулинарната изложба читалището бе отличено със специална награда за общо представяне и с парична награда. Получени са и три индивидуални награди. През месец юли самодейният състав участва и в общинския фолклорен събор „Текето“. Изявата е отличена с грамота ,а самодейният състав-със специалната награда на Кмета на общината(парична награда) .

 Женската група за добруджански народни песни участва в Националния конкурс „С песните на Георги Чилингиров“ в с.Полковник Серафимово Смолянско ,родното място на родопския певец. За представянето си както с добруджанска песен така и с родопска песен ,групата получи златен медал и грамота .В края на лятото читалищната група ,съвместно с Пенсионерския клуб организира участие и в конкурса за хумористична народна песен в гр.Килифарево „Усукано по Килифарски“. За изпълненията си самодейният състав и групата на пенсионерите получиха грамоти.

 Съгласно предварително изготвения план за дейността на читалището се проведоха и още някои мероприятия:

-За Деня на родилната помощ бе организирано женско парти, предшествано от традиционните ритуали за Бабинден.

-За Деня на самодееца 01.03. самодейците организираха сбирка на която изпълниха песни от репертоара си, а ръководителя на групата представи нови песни. Показани бяха и мартеници, изготвени от жените- самодейки.

-Във фоайето на читалището бе подготвени тематичен кът за 19.02. –деня на Левски. По-късно- бе подготвен кът с Великденски яйца, украсени от членове на читалището.

 Всички мероприятия се провеждат съвместно с пенсионерския клуб в селото. И предстоящите дейности на читалището също са обвързани с участието на хората от пенсионерския клуб.

ДАТА:11.02.2019г. Изготвил: Мима Рачева

 /председател на НЧ“Светлина-1945г.“/